CELEX: 31990R2251
Language: el
Date: 1990-07-31 00:00:00
Title: Κανονισμός (ΕΟΚ) αριθ. 2251/90 της Επιτροπής της 31ης Ιουλίου 1990 που τροποποιεί τον κανονισμό (ΕΟΚ) αριθ. 1000/90 για τη συνέχιση των ενεργειών προώθησης και δημοσιότητας στον τομέα του γάλακτος και των γαλακτοκομικών προϊόντων

Avis juridique important

|

31990R2251

Κανονισμός (ΕΟΚ) αριθ. 2251/90 της Επιτροπής της 31ης Ιουλίου 1990 που τροποποιεί τον κανονισμό (ΕΟΚ) αριθ. 1000/90 για τη συνέχιση των ενεργειών προώθησης και δημοσιότητας στον τομέα του γάλακτος και των γαλακτοκομικών προϊόντων  

Επίσημη Εφημερίδα αριθ. L 203 της 01/08/1990 σ. 0060 - 0060

***** ΚΑΝΟΝΙΣΜΟΣ (ΕΟΚ) αριθ. 2251/90 ΤΗΣ ΕΠΙΤΡΟΠΗΣ  της 31ης Ιουλίου 1990  που τροποποιεί τον κανονισμό (ΕΟΚ) αριθ. 1000/90 για τη συνέχιση των ενεργειών προώθησης και δημοσιότητας στον τομέα του γάλακτος και των γαλακτοκομικών προϊόντων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 σχετικά με την εισφορά συνυπευθυνότητας και τα μέτρα που προορίζονται να διευρύνουν τις αγορές στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1181/90 (2), και ιδίως το άρθρο 4,  Εκτιμώντας:  ότι το άρθρο 2 παράγραφος 1 του κανονισμού (ΕΟΚ) αριθ. 1000/90 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2221/90 (4), ορίζει ότι οι ενέργειες για τη διαφήμιση και την προώθηση που αναφέρονται στο άρθρο 1 του εν λόγω κανονισμού προτείνονται από αντιπροσωπευτικές οργανώσεις του γαλακτοκομικού τομέα·  ότι για να υπάρξει πλούσια δέσμη προτάσεων που θα επιτρέπει την καλύτερη δυνατή επιλογή όσον αφορά ορισμένες ενέργειες που προβλέπονται στο άρθρο 1 παράγραφος 2, πρέπει να προβλεφθεί ότι είναι επίσης δυνατό να υποβάλουν προτάσεις οι φορείς οι οποίοι δεν εκπροσωπούν το γαλακτοκομικό τομέα· ότι πρέπει, συνεπώς, να παραταθούν η προθεσμία υποβολής των προσφορών καθώς και οι άλλες σχετικές προθεσμίες·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1000/90 τροποποιείται ως εξής:  1. Στο άρθρο 2, το κείμενο της παραγράφου 1 συμπληρώνεται με το ακόλουθο εδάφιο:  «Οι όροι που αναφέρονται στο πρώτο εδάφιο στοχείο α) δεν εφαρμόζονται στις ενέργειες που αναφέρονται στο άρθρο 1 παράγραφος 2 δεύτερη έως τέταρτη περίπτωση.»  2. Στο άρθρο 3, το κείμενο της παραγράφου 2 πρώτο εδάφιο αντικαθίσταται από το ακόλουθο εδάφιο:  «Οι προτάσεις πρέπει να φθάσουν στην αμόδια υπηρεσία πριν από την 1η Ιουνίου 1990· ωστόσο, όσον αφορά τις ενέργειες που αναφέρονται στο άρθρο 1 παράγραφος 2 δεύτερη έως τέταρτη περίπτωση, πρέπει να φθάσουν πριν από τις 16 Αυγούστου 1990.»  3. Στο άρθρο 5, το κείμενο της παραγράφου 1 συμπληρώνεται με την ακόλουθη πρόταση:  «Για τις προτάσεις, ωστόσο, που αναφέρονται στο άρθρο 1 παράγραφος 2 δεύτερη έως τέταρτη περίπτωση, η ημερομηνία ''1η Ιουλίου'' αντικαθίσταται από την ημερομηνία ''1η Σεπτεμβρίου 1990''.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Ιουλίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 131 της 26. 5. 1977, σ. 6.  (2) ΕΕ αριθ. L 119 της 11. 5. 1990, σ. 25.  (3) ΕΕ αριθ. L 101 της 21. 4. 1990, σ. 22.  (4) ΕΕ αριθ. L 202 της 31. 7. 1990, σ. 31.